armvectores/hy_wikipedia_2023 huggingface dataset:
Ֆրանս-ռուսական դաշինք

Ֆրանս-ռուսական դաշինքը (նաև հայտնի է երկյակ դաշինք) ռազմական դաշինք էր Ֆրանսիայի երրորդ հանրապետության և Ռուսական կայսրության միջև, որը գործել է 1894 թվականից մինչև 1917 թվականը։ Դաշինքը ստեղծվել էր ի հակադրություն եռյակ դաշինքի Եվրոպայում։ Ֆրանսիան մնաց Ռուսաստանի տնտեսական, ֆինանսական և ռազմական դաշնակիցը մինչև 1917 թվականը։


== Պատմություն ==
1882 թվականին ստեղծվեց Եռյակ դաշինքը Գերմանիայի, Ավստրո-Հունգարիայի և Իտալիայի միջև, և Ռուսաստանին թողեցին միայնակ, մինչդեռ Ֆրանսիան 1871 թվականի Ֆրանս-պրուսական պատերազմից հետո դիվանագիտորեն մեկուսացված էր Օտտո ֆոն Բիսմարկի քաղաքականության շնորհիվ։ Չնայած Ֆրանսիայի և Ռուսաստանի քաղաքական, մշակութային և տնտեսական տարբերության երկու երկրների հարաբերությունը գնալով լավանում էին։
1888 թվականից սկսած Ֆրանսիան Ռուսաստանին տրամադրեց ցածր տոկոսադրույքներով վարկեր, ինչը օգնեց ռուսներին փակել բյուջեի դեֆիցիտը և կառուցել երկաթգծեր Գերմանական ճակատի երկայնքով։ 1891 թվականին Ֆրանսիական նավատորմի ղեկավարները այցելեցն ռուսական նավահանգիստը Կրոնշտադտում և ջերմորեն ողջունվեցին Ցար Ալեքսանդր III-ի կողմից։ Այցելության ընթացքում առաջին անգամ պաշտոնապես հնչեց Մարսելյեզը ռուսական տարածքում, մինչ այդ Մարսելյեզի նվագելը համարվում էր հանցագործություն։


== Ծանոթագրություններ ==
(9383) Մոնտելիմար

(9383) Մոնտելիմար (անգլ.՝ Montelimar), աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 9-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 3,048422 ա. մ., առավելագույնը մոտենում է 2,5466 ա. մ. հեռավորության վրա և հեռանում 3,5502 ա. մ.։ Արեգակի շուրջ մեկ ամբողջական պտույտ է կատարում 1944,07 երկրային օրվա ընթացքում, իր ուղեծրով շարժվելով միջինում 0,185179 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9383) Մոնտելիմար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
NEAT ծրագիր

Երկրին մոտեցող աստերոիդների հետևում (Near-Earth Asteroid Tracking, NEAT) ծրագիրը հանդիսանում էր աստղագիտական նախագիծ Երկրին մոտեցող աստերոիդների հետազոտությունների համար ստեղծված ՆԱՍԱ-ի և Ռեակտիվ շարժման լաբորատորիայի կողմից։ NEAT ծրագիրը գործարկվեց 1995 թվականի դեկտեմբերից մինչև 2007 թվականի ապրիլ ամիսը, Հավայիում գտնվող Հալեկալայի աստղադիտարանում, ինչպես նաև Պալոմարյան աստղադիտարանում Քալիֆոռնիայում։ Ծրագրի գործունեության ընթացքում հայտնաբերվել է ավելին քան 40 հազար փոքր մոլորակ։ NEAT ծրագիրը այս ասպարեզում գործող ծրագրերի միջև ամենահաջողվածներից մեկն էր, համեմատելի Կատալինա, LONEOS և Մաունթ Լեմոն հետազոտություն ծրագրերի հետ։
NEAT ծրագիրը, մեկ այլ նմանատիպ Մոլորակների ուղեծրերը հատող աստերոիդների Պալոմարյան դիտարկում ծրագրի հետևորդն էր։


== Պատմություն ==

Սկզբում ծրագրի գլխավոր հետազոտողն էր նշանակված Էլեանորա Հելինը, համահետազոտողներն էին Սթիվեն Պրավդոն և Դևիդ Ռաբինովիցը։
NEAT ծրագիրը ուներ համաձայնագիր ԱՄՆ ռազմաօդային ուժերի հետ Հավայիում գտնվող GEODSS աստղադիտակի համատեղ օգտագործման վերաբերյալ։ Այս աստղադիտակը հատուկ նախագծվել էր Երկրի ուղեծրում գտնվող տիեզերանավերի դիտարկումներ կատարելու համար։ NEAT ծրագրի թիմը նախագծեց ԼԿՍ լուսանկարչական խցիկ և համակարգչային համակարգ հատուկ GEODSS աստղադիտակի համար։ Լուսանկարչական խցիկի ֆորմատն է 4096 × 4096 փիքսել և նրա տեսադաշտը կազմում է 1.2° × 1.6°։
2001 թվականի ապրիլից սկսած ծրագրին միացավ նաև Պալոմարյան աստղադիտարանում տեղադրված Սամուել Օշինի աստղադիտակը (1,2 մ)։ Այս աստղադիտակը համալրված է լուսանկարչական խցիկով, որն ունի 112 ԼԿՍ-եր, ամեն մեկը 2400 × 600 փիքսել ֆորմատով։ Այս աստղադիտակով են կատարվել այն լուսանկարները, որոնց վրա հայտնաբերվել են (50000) Կվավարը 2002 թվականին և (90377) Սեդնան 2003 թվականին, ինչպես նաև գաճաճ մոլորակ Էրիսը։
Բացի հազարավոր աստերոիդների հայտնաբերումից, NEAT ծրագրի շրջանակներում նաև հայտնաբերվել են պարբերական գիսաստղ 54P/դե Վիկո-Սոիվթ-NEAT և C/2001 Q4 (NEAT) գիսաստղը։
2005 թվականին այս ծրագրի պատվին է անվանվել (64070) NEAT աստերոիդը։


== Աստերոիդների հայտնաբերումներ ==
NEAT ծրագրի շրջանակներում հայտնաբերվել է 40,975 աստերոիդ։


== Տես նաև ==
Փոքր մոլորակների կենտրոն
Մոլորակագիտական տվյալների համակարգ
Spaceguard


== Ծանոթագրություններ ==


== Արտաքին հղումներ ==
Near Earth Asteroid Tracking Archived 2015-10-24 at the Wayback Machine.
Մանբաս (Պյոզայի վտակ)

Մանբաս (ռուս.՝ Манбас ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պյոզա գետի ձախ ափին՝ 76 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03030000212103000050107
Հիդրոլոգիական ուսումնասիրությունների կոդը -  103005010
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
CNN

CNN (արտասանվում է՝ Սի-էն-էն), ամերիկյան կաբելային լրատվական հեռուստաընկերություն, հիմնվել է Թեդ Թըրների կողմից 1980 թ. հունիսի 1-ին։ Հանդիսանում է «Turner Broadcasting System» ընկերության ստորաբաժանումը, որը պատկանում է «Time Warner» հզոր կոնգլոմերատին։ CNN-ը առաջինը աշխարհում ներկայացրեց 24-ժամյա լուրերի հեռարձակումը, և ԱՄՆ-ում ստեղծված առաջին զուտ լրատվական հեռուստաալիքն է։ Հեռուստաալիքը եթեր հեռարձակվում է Ատլանտա քաղաքում գտնվող իր կենտրոնից, նաև Նյու Յորքի և Վաշինգտոնի ստուդիաներից։ 2005 թ. հունիսի 1-ի դրությամբ CNN ընկերության կազմում կար 14 տարբեր լրատվական կաբելային և արբանյակային ալիքներ, 2 ռադիոկայան, 6 վեբ-կայք և 37 արտասահմանյան գրասենյակ։ CNN լուրերը տարածվում են 38 տիեզերական արբանյակների կողմից և հասանելի են 200 միլիոն տներում, աշխարհի 212 երկրներում և տարածքներում։ CNN հեռուստաալիքը առաջատարն է ԱՄՆ լրատվական ալիքների միջից՝ 2010 թ. օգոստոսի դրությամբ ալիքը հասանելի ե եղել երկրի 100 միլիոն տնային տնտեսություններում։ Դիտողների քանակով զբաղեցնում է երկրորդ տեղն աշխարհում, զիջելով BBC բրիտանական հեռուստաընկերությանը, որի BBC World միջազգային լրատվական հեռուստաալիքը ունի գրեթե 1,5 անգամ ավելի շատ դիտորդներ (278 միլիոն տնային տնտեսություն)։
Հեռուստաընկերության միջազգային՝ CNN International ալիքը հեռարձակվում է Երևանում և մերձակա մարզերում՝ 56-րդ դեցիմետրային ալիքով։


== CNN բյուրոներ ==
Հաստ շրիֆտով նշված են բյուրոները, որոնք գործում են հեռուստաընկերության ստեղծման օրվանից։


=== Ամերիկյան բյուրոներ ===


=== Միջազգային բյուրոներ ===


== Տես նաև ==
CNN en Español
CNN Türk
CNN Chile
CNN Latino
CNN-IBN
CNN Airport Network
CNNj
HLN
CNN+


== Արտաքին հղումներ ==
Պաշտոնական կայք
CNN International


== Ծանոթագրություններ ==
Կշիշտոֆ Լավրինովիչ

Կշիշտոֆ Լավրինովիչ (լիտ.՝ Kšyštof Lavrinovič; լեհ.՝ Krzysztof Ławrynowicz, նոյեմբերի 1, 1979(1979-11-01), Վիլնյուս, Լիտվական ԽՍՀ, ԽՍՀՄ), լեհական ծագմամբ լիտվացի բասկետբոլիստ։


== Կենսագրություն ==
2000-ականների սկզբին զույգ եղբոր՝ Դարիուշի հետ 2,5 տարի ազատազրկման է դատապարտվել բռնաբարության համար։ Այս փաստը հետագայում խանագրեց NBA-ում ելույթներ ունենալուն։
Խաղում է ծանր հարձակվողի դիրքում, երբեմն էլ որպես կենտրոնական։ Իր պրոֆեսիոնալ կարիերան սկսել է Լիտվայում «Ալիտուս» բասկետբոլային ակումբում, այնուհետև տեղափոխվել է Ռուսաստան, որտեղ անց է կացրել իր կարիերայի 5 տարին։ «ՈՒՆԻԿՍ» ակումբում խաղացել է զույգ եղբոր՝ Դարիուշի հետ, 2016 թվականին երկուսով տեղափոխվեցին «Պրենայ», 2019 թվականին՝ բրիտանական «Լոնդոն Սիթի Ռոյալս»։ Խաղացել է նաև Լիտվայի հավաքականի կողմից։


== Ընտանիք ==
Դարիուշ Լավրինովիչը նույնպես պրոֆեսիոնալ բասկետբոլիստ է։
Կինը՝ «Կրասա Ռոսիա»-յի հաղթող ճանաչված, պերմացի Տատյանա Սուդորչուկն է։ Կնոջ հետ նա ծանոթացել է  պերմական «Ուրալ Գրեյթ» ակումբում ելույթ ունենալու ժամանակ։


== Ձեռքբերումներ ==
Ակումբներում

Ուրալ Գրեյթ
 Արծաթե մրցանակակիր - 2002/2003 Ռուսաստանի բասկետբոլի առաջնություն
 Գավաթակիր - 2003/2004 Ռուսաստանի գավաթ
Դինամո Մոսկվա
 Արծաթե մրցանակակիր - 2004/2005 Ռուսաստանի բասկետբոլի առաջնություն
ՈՒՆԻԿՍ
 Արծաթե մրցանակակիր - 2006/2007 Ռուսաստանի բասկետբոլի առաջնություն
Ֆինալիստ - 2006/2007 Ռուսաստանի գավաթ
Մոնտեպասկի (Սիենա)
Չեմպիոն - 2007/2008, 2008/2009, 2009/2010, 2010/2011, 2011/2012 Իտալիայի բասկետբոլի առաջնություններ
Գավաթակիր - 2008/2009, 2009/2010, 2010/2011, 2011/2012 Իտալիայի գավաթ
Գավաթակիր - 2006/2007, 2007/2008, 2008/2009, 2009/2010, 2010/2011 Իտալիայի սուպերգավաթ
 Երրորդ տեղ - ։ 2007/2008, 2010/2011 Եվրոլիգայի ՈՒԼԵԲ առաջնություն
Ժալգիրիս
Չեմպիոն - 2012/2013 Լիտվայի առաջնություն
Գավաթակիր - 2011/2012 Լիտվայի ՍուպերգավաթՀավաքականում

Չեմպիոն - 2002/2003 Եվրոպայի առաջնություն
 Արծաթե մրցանակակիր  2012/2013 Եվրոպայի առաջնություն
 Բրոնզե մրցանակակիր - 2006/2007  Եվրոպայի առաջնություն
Չորրորդ տեղ - 2008 Օլիմպիական խաղեր


== Ծանոթագրություններ ==
Սուս (գյուղ, Քաշաթաղի շրջան)

Անվան այլ կիրառումների համար տե՛ս՝ Սուս (այլ կիրառումներ)
Սուս, գյուղ Արցախի Հանրապետության Քաշաթաղի շրջանում, նախկինում` Սյունիքի Աղահեճք գավառում։ Ընդգրկված է Սուս համայնքի մեջ։


== Աշխարհագրություն ==
Բնակավայրը տեղաբաշխված է Հագարի գետի միջին հոսանքի աջափնյակում` Բերձոր շրջկենտրոնից 6 կմ հարավ։


== Պատմություն ==
Հնադարում վերոհիշյալ գյուղի տեղը բնակավայր է եղել։ Դրա մասին է վկայում նաև բնակավայրի Սուս անվանումը։ Ուրարտագետ Հովհաննես Կարագյոզյանը Սուսը կապում է ուրարտական սուսե (տաճար) անվան հետ։ Ի դեպ, ասվածը հիմնավորվում է Արցախի Հանրապետության Մարտունու շրջանի Սոս գյուղի անվամբ, որտեղ ևս գոյություն է ունեցել տաճար և որը քրիստոնեության ընդունումից հետո վերակառուցվել է որպես քրիստոնեական եկեղեցի` ի դեմս Ամարասի վանքի։
Գյուղի միջնադարյան պատմության վերաբերյալ որևէ վկայություն չկա։
18-րդ դարի վերջերին և 19–րդ դարի սկզբներին Ղարաբաղի խանի և քուրդ ցեղապետերի բռնի դիմադրումների տակ տարածաշրջանի գյուղերը հայաթափվել են։
20-րդ դարի սկզբներին քրդերը, հայտնվելով այս գյուղում, չեն փոխել նրա հայկական Սուս անունը։
Սուս համայնքի կազմում ընդգրկված են նաև Ներքին Սուս, Գիհուտ և Ուրմիա գյուղերը։


=== Գյուղը Արցախյան ազատամարտին ===
1992 թվականին` մայիս–հունիս ամիսների ռազմագործողությունների ժամանակ, քանի որ վերոհիշյալ բնակավայրը գտնվում էր Արցախը Սյունիքի հետ կապող մարդասիրական միջանցքի վրա, այդ ժամանակահատվածում ազատագրվել է։
Չնայած ընթանում էին մարտական գործողությունները, 1993 թվականին Սուսում հաստատվեցին Արցախի Հանրապետության Չայլու գյուղից բռնատեղահանված մի քանի ընտանիքներ։ Պատերազմի ավարտից հետո վերաբնակիչների կարգավիճակով Սուսում սկսեցին ապրել նաև ՀՀ Երևան, Գորիս քաղաքներից մի քանի ընտանիքներ։ Հետագա տարիներին նրանց մի մասը տեղափոխվել և հաստատվել են Ներքին Սուսում։


=== Գյուղը հայ-ադրբեջանական պատերազմին ===
2020 թվականի հայ-ադրբեջանական պատերազմի ընթացքում Ադրբեջանի Հանրապետության նախագահ Իլհամ Ալիևի, Հայաստանի վարչապետ Նիկոլ Փաշինյանի և Ռուսաստանի Դաշնության նախագահ Վլադիմիր Պուտինի համատեղ ստորագրված համաձայնագրով Քաշաթաղի շրջանի Սուս համայնքի Սուս, Ուրմիա, Գիհուտ բնակավայրերը հանձնվել են Ադրբեջանի զինված ուժերի վերահսկողությանը, իսկ Ներքին Սուսը՝ Արցախի Հանրապետությունում տեղակայված Ռուսաստանի Դաշնության զինված ուժերի խաղաղապահ զորամիավորման վերահսկողությանը։


== Բնակչություն ==
2015 թվականին Սուս գյուղում բնակվում էր 26 մարդ, կար 13 տնտեսություն։


== Հասարակական կյանք ==
Գյուղի աշակերտները սովորում են Ներքին Սուսի միջնակարգ դպրոցում։ Գյուղը էլեկտրաֆիկացված էր։ Խմելու ջրի հարցը լուծվել է բնակավայրում եղած աղբյուրների հաշվին։
Հեռուստատեսությունը, ռադիոն, բջջային և անլար հեռախոսակապը, ինտերնետ ծառայությունները բնակչությանը հասանելի էին։
Համայնքն ուներ գյուղապետարան, բուժկետ։


== Նշումներ ==


== Ծանոթագրություններ ==
Ադրբեջանի զինանշան

Ադրբեջանի զինանշան, դրոշի և օրհներգի հետ միասին Ադրբեջանական Հանրապետության խորհրդանիշերից մեկը։


== Տես նաև ==
Ադրբեջանի դրոշ
Ադրբեջանական ԽՍՀ զինանշան
Մլավոցի սինդրոմ

Մլավոցի սինդրոմ, (անգլ.՝ cri du chat syndrome, ֆր.՝ maladie du cri du chat), Լեժենի սինդրոմ, հազվադեպ հանդիպող գենետիկական շեղում, ի հայտ է գալիս հինգերորդ քրոմոսոմի Դելեցիայի դեպքում։ 
Մլավոցի սինդրոմի կլինիկական նկարագիրը կախված է ոչ թե քրմոսոմի կորցրած հատվածի մեծությունից, այլ քրոմոսոմի կոնկրետ կարճ հատվածի կորստից։ Հազվադեպ նկատվում է հինգերորդ քրմոսոմի դելեցիա՝ խճանկարային ձևով կամ քրմոսոմը օղակաձև է դառնում։


== Կլինիկական նշաններ ==
Ի հայտ են գալիս հետևյալ նշանները՝

ընդհանուր թերզարգացվածություն
նորածնային շրջանում մարմնի փոքր քաշ և մկանային հիպոտոնիա
կլոր լուսնաձև դեմք, տարիքի մեծացման զուգընթաց այդ հատկանիշը վերանում է
աչքերը լայն
կատվի մլավոց հիշեցնող երեխայի լաց, որի պատճառը կոկորդի կառուցվածքի փոփոխությունն է (նեղացում, աճառների փափկություն, մակկոկորդի փոքրացում, լորձաթաղանթի յուրահատուկ շերտավորություն) կամ կոկորդի թերզարգացվածությունը։Բացի այդ, հանդիպում է նաև սրտի, կմախքի, մկանային համակարգի և ներքին օրգանների բնածին արատներ, միկրոցեֆալիա, ականջախեցիների ցածր տեղադրվածություն և դեֆորմացիա, ականջի առջևի մասում մաշկային ծալքեր, էպիկանտուս։
Հիվանդությունը հանդիպում է 1։50000 հաճախությամբ, սեռերի հարաբերակցությունը աղջիկ-տղա՝ 4։3։
Այս սինդրոմով տառապող մարդկանց մոտ հիվանդության կլինիկական նկարագիրը և կյանքի տևողությունը լայնորեն տատանվում է՝ կախված օրգանների բնածին արատների մակարդակից։
Բուժումը սիմպտոմատիկական է։


== Ծանոթագրություններ ==
Լիստվենիչնայա (Յորսայի վտակ)

Անվան այլ կիրառումների համար տե՛ս՝ Լիստվենիչնայա (այլ կիրառումներ)Լիստվենիչնայա (ռուս.՝ Лиственичная), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Յորսա գետի ձախ ափին 86 կմ հեռավորության վրա։ Գետի երկարությունը կազմում է 31 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝։

Ջրային օբյեկտի կոդը հանրային գրանցմամբ — 03050300212103000081441
Կոդը ըստ հիդրոլոգիական հետազոտության (ՌԴ) — 103008144
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Օիդիում

Օիդիում, խաղողի վազի ալրացող, խաղողենու վտանգավոր հիվանդություն։ Հարուցիչը Uncinula necator ալրացողային սունկն է։ Վարակվում են տերևները, ծաղկաբույլերը, ողկույզները։ Բույսի հիվանդ օրգանները պատվում են սպիտակամոխրագույն փոշենման փառով։ Օիդիումը տարածված է խաղողագործ, բոլոր շրջաններում։ Պայքարի միջոցառումները․ փոշոտում աղացած ծծմբով։ Վեգետացիայի ընթացքում կա տարվում է 4 փոշոտում։ Սովորական ծծմբի փոխարեն կարելի է օգտագործել ծծմբի 1%-անոց սուսպենզիա և ծծումբ պարունակող թրջվող փոշիներ։ 


== Տես նաև ==
Ալրացող
Զապատա շրջան (Տեխաս)

Զապատա շրջան (անգլ.՝ Zapata County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.582 կմ² է, բնակչությունը՝ 12.182 մարդ (2000 թ. տվյալներով)։ Շրջկենտրոնն է Զապատա բնակավայրը։ Կազմավորվել է 1858 թ.։
Դանիելլա Քեմպբելլ

Դանիելլա Քեմպբելլ (անգլ.՝ Danielle Campbell, հունվարի 30, 1995(1995-01-30), Հինսդեյլ, Chicago metropolitan area), Ամերիկայի Միացյալ Նահանգների քաղաքացի, դերասան, ավելի հայտնի է իր Ջեսսիկա Օլսեն դերով Դիսնեյ Չեննելի օրիգինալ ֆիլմերի ցանկը 2010 թվականի «Աստղային հիվանդություն» ֆիլմում և Սիմոնայի դերով դիսնեյական ֆիլմում։


== Կենսագրություն ==
Դանիելլան ծնունդով Իլինոյսից է։ Նրա ծնողները՝ Ջորջեյն և Ջոն Քեմբելները, նաև ունի փոքր եղբայր Ջոննին։ Դերասանուհին բացել է իր սեփական վարսավիրի սրահը Չիկագոյում։ Կինոյում առաջին անգամ նկարահանվել է «Փախուստ» չորս էպիզոդանոց ֆիլլմի գլխավոր դերում։ Նաև նա հայտնվել է համապետական տեսահոլովակում ընկերության համար և կատարել է Դարլայի դերը «The Poker House» ֆիլմում 2008 թվականին։ 2010 թվականին նա հայտնվել է «Աստղային հիվանդություն» ֆիմում և կնքել է պայմանագիր ապագա համագործակցության մասին։ Նա խաղացել է «Prom» ֆիլմում, որը դուրս է եկել 2011 թվականի ապրիլի 29-ին, նկարահանվելով գլխավոր դերերում ֆիլմում (դեր Լլոյդ), Նոլլան Սոթիլլո (Լուկասի դերը) և Էյմի Թիգարդեն (Նովայի դերը)։ Ներկայում խաղում է կախարդ Դավինայի դերը Վամպիրի օրագրերը հեռուստասերիալի շարունակությունը հանդիսացող Հները ֆիլմում, որ ստեղծվել է 2013 թվականին։


== Ֆիլմագրություն ==
2006-2007 - Փախուստ|Prison Break - Գրեյսի Հոլլանդեր
2008 - The Poker House - Դարլա
2008 - Build-A-Bear Workshop - երիտասարդ աղջիկ
2010 -Զիք և Լյութեր - Zeke and Luther - Դենի
2010 - Աստղային հիվանդություն - Starstruck - Ջեսսիկա Օլսեն
2011 - Ավարտական երեկո - Prom - Սիմոնա Դենիելս
2012 - Գեղեցի մինչև մահ - Drop Dead Diva - Քարլա
2012 - Մեդեայի վկաների պաշտպանության ծրագիր - Madea's Witness Protection - Սինդի Նիդլեման
2013 - 2015|Հները - The Originals - կախարդ Դավինա
2013 - 16 South - Քեյթի Բեյքեր


== Ծանոթագրություններ ==
Կիրզյա

Կիրզյա (ռուս.՝ Кирзя, բաշկիրերեն՝ Кирҙә), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 491 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սենտ Օբեն սյուր Մեր (Կալվադոսի գավառ)

Սենտ Օբեն սյուր Մեր (ֆր.՝ Saint-Aubin-sur-Mer), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1942 մարդ, բնակչության խտությունը` 640.92 մարդ/կմ²։ Բնակավայրը զբաղեցնում է 3.03 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 17 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1312 աշխատունակ (15-64 տարեկան)  բնակիչ, որոնցից ակտիվ էին 943-ը, իսկ ոչ ակտիվները` 369։ Ակտիվության ցուցանիշը կազմում է 71,9 %։ 943 աշխատունակ մարդկանցից աշխատել է 848 անձ (406 տղամարդ և 442 կին)։ Գործազուրկ են եղել 95 անձ (48 տղամարդ և 47 կին)։ 369 անաշխատունակներից 110-ը եղել են աշակերտներ կամ ուսանողներ, 188-ը` թոշակառուներ, իսկ 71-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պռոշի կապ

Պռոշի կապ, Բուրջի գափը, Գնդեվազի կիրճ, Գնդեվանքի կիրճ, Պռոշ գափի, Պռոշի կապան, Պռոշքյաբի, կիրճ Հայաստանի Վայոց ձորի մարզի Վերնաշեն գյուղից 2 կմ հյուսիս, Պռոշաբերդի մոտակայքում։ Տեղի բնակիչները Պռոշի կապ են կոչել այդ բերդի անունով։ Ոմանք Պռոշի բերդը տեղադրում են Գնդեվանքի ու Գնդեվազ գյուղի մոտակայքում։


== Ծանոթագրություններ ==
Զվոնիմիրի ծովային շնիկ

Զվոնիմիրի ծովային շնիկ  (Parablennius zvonimiri), շնիկազգիներին (Blenniidae) պատկանող ձկների տեսակ։ Տեսակը անվանվել է ի պատիվ Խորվաթիայի թագավոր Դեմետրիուս Զվոնիմիրի, որը ղեկավարել է 1075 թ-ից մինչև 1089 թվականը, հավանական է, կապված այն վայրի հետ, որտեղ հավաքել են տեսակի տիպիկ ներկայացուցիչներին։


== Նկարագրում ==
Մարմնի երկարությունը` մինչև 7սմ։ Մարմինը երկարավուն է, կարճլիկ` սեղմված կողքերից։ Մեջքային լողակը, որում կան ոչ ավելի, քան 19 ճյուղավորված ճառագայթներ, առջևի և հետևի մասերի միջև նկատելի փոսիկ, բախվում է պոչային լողակի հետ։ Հաճախ գլխի առջևի մասում և ծոծրակին լինում են մի քանի շոշափուկներ։ Աչքերի միջև շոշափուկները` երկար թիակների նման, որոնք գրեթե հասնում են մեջքային լողակին, ունեն մինչև 7 մատնանման ելուստներ և ծայրերում բարակում են։ Առջևի քթանցքերի հետևում ունեն երկար թիակ, որը հասնում է հետևի քթանցքերին և ծայրամասերում ճյուղավորվում է 2-3 ելուստների։ Կողագիծը մինչև կորագիծը անընդհատ է, իսկ հետո ներկայացված է ընդհատվող հատվածներով։ Վերին ծնոտի վրա կան 29-34, իսկ ստորին ծնոտի վրա 28-30 ատամներ. երկու ծնոտներիի վերջին ատամները լայնացած են։ Մարմնի ընդհանուր հիմնագույնը շոկոլադե շագանակագույն է։ Մեջքին և կողքերին կան ոչ մեծ մուգ բծեր, որոնք, երբեմն, միաձուլվում են շերտերով։ Մեջքային լողակի հիմքում կան մինչև 7 սպիտակավուն կամ դեղնավուն բծեր, իսկ պոչային լողակի հիմքում` մուգ շագանակագույն բիծ։ Մեջքային լողակի առջևի մասի միջնորմներում, իրանի առջևի մասում և գլխի հետևի մասում լինում են մուգ կետեր։ Բազմացման շրջանում արուները ավելի գունեղ են դառնում և նրանց հետանցքի լողակի առջևի մասի ճառագայթների ծայրերին ի հայտ են գալիս լայնացումներ։


== Արեալ ==

Տեսակի տարածվածությունը` Միջերգրական, Մարմարա, Սև ծովեր։


== Կենսաբանություն ==
Ծովի` քարքարոտ հատակով, ափամերձ տարածքների հատակաբնակ ձուկ։ Ապրում են ոչ մեծ խմբերով ժայռերի և մեծ քարերի արանքում` 5-6 մ խորություններում։ Բազմացումը, ըստ երևույթին, հունիս-օգոստոսին է, երբ ջրի ջերմաստիճանը 18-25 °С է։ Արուները` բազմացման համար, խորշերում, քարանձավներում և ճեղքերում, քարերի արանքներում և այլն, ծանծաղուտներում 0.5-1 մ խորություններում, սարքում են «բներ»։ Էգերին խնամում են` մարմնի առջևի մասը տարուբերելով։ Մի քանի էգ ձկնկիթը դնում և բեղմնավորվում են մեկ արուի կողմից։ Յուրաքանչյուր բնում նկատվել են 2-3 ձկնկիթի կույտեր, որնցից յուրաքանչյուրում եղել են 200-300 ձու։ Արուն ակտիվորեն պաշտպանում է բույնը։ Բեղմնավորումից 9 օր անց, ջրի 20-22 °С ջերմաստիճանում, ձկնկիթից դուրս են գալիս թրթուրները։ Սնվում է հատակի բուսածածկի օրգանիզմներով։


== Ծանոթագրություններ ==
Ցլագլխիկ

Ցլագլխիկ (լատ.՝ Carassius gibelio forma auratus (Bloch, 1782)), արհեստական, դեկորատիվ, ակվարիումային «Ոսկե ձկնիկ» ձկնատեսակներից։


== Նկարագիր ==
Ձկան մարմինն ունի փքված ձև։ Գլուխը ծածկված է գերաճներով, սրանք նրան տալիս են քառակուսու տեսք և նմանեցնում ցլի գլխի, իսկ հաճախ էլ զրահագլխարկի։ Այդ ամենի  հետ մեկտեղ գերաճած էպիթելները շատ նոր են և ունեն թավշային ծածկույթ։ Պոչը շատ կարճ է, վեր ցցված, իսկ հաճախ երկկողմանի։ Բացառությամբ գլխի գերաճների, նա նման է Օռանդի։ Մեջքի լողակը բացակայում է, իսկ մյուսներն էլ շատ կարճ են։ Հետույքային և պոչի լողակները զույգվում են։
Ցլագլխիկը առյուծագլխիկից տարբերվում է ուռած և բարձր մեջքով, ընդ որում պոչի սկզբնամասը խիստ կտրված է։


=== Գույնը ===
Ձկան մարմինը ծածկված է վառ, դեղնակիտրոնագույն թեփուկներով, որոնցից յուրաքանչյուրը պատված է կարմիր եզրերով։ Գլուխը վառ կարմիր գույն ունի և նման է հասած լոլիկի գույնի։ Պոչը և լողակները կարմիր են և սպիտակ եզրերով։


== Պահպանման պայմանները և բազմացումը ==
Առյուծագլխիկների բուծման համար կարևոր են.

Ջրի կարծրությունը  (GH) - մինչև 20°,
Ջրի թթվայնությունը  (pH) 6,5-8,0,
Ջերմաստիճանը  (t) 12-28 °C.Շատ զգայուն են ջրի ցածր ջերմաստիճանի նկատմամբ։


=== Կերակրումը ===
Կերերի հանդեպ զգայուն չեն, ուտում են կենդանի, բուսական և չոր կերեր։


=== Բազմացումը ===
Նրանց հասունացումը և բազմացումը լինում է 1 տարի անց, երբ խավիարներից ծնվում են մանրաձկները։ Ձվադրման նախապատրաստումը նույնատիպ է նաև մյուս ծածանանմանների համար։ Ձվադրողը 100-150 լիտր պարունակությամբ ակվարիումի մեջ տեղադրում է ձվադրման ցանցը, մեկ կամ երկու հեղուկացիր և կենտրոնում խրձով մանր տերևավոր բույսեր։ Մեկ էգին համապատասխանում է երկու արու։ Նրանք ունեն 2000-10000 ձվիկներ։ Մանրաձկները դուրս են գալիս 2 օր հետո։ Արդեն 5-րդ օրը սկսում են լողալ։ Նրանց կերակրում են անվաորդերով։ Բուծման համար կարևոր է.

Ջրի կարծրությունը (GH) 8-15°,
Ջրի թթվայնությունը (pH) 7,0-8,0,
Ջերմաստիճանը  (t) 22-28 °C.


== Ակվարիումային և ֆերմերային տնտեսություններում ==
Այս ձկան աճի համար բարենպաստ են սառը ջրային ավազանները,  աճեցման համար կարևոր է լողալու մեծ տարածքը։ Այս ձկները շատ դիմացկուն են և դրա համար կարող են ապրել նաև դրսում՝ ավազանի մեջ։ Նրանց համար նախընտրելի է վառ լույսը և շատ մեծ տարածքը։ Արդյունավետ է նաև զտումը և ջրի կանոնավոր փոփոխությունը։ Այս ձկների ավազանները կարող են ձևավորել քարերով, բնական կամ արհեստական կանաչներով, բայց պետք է զերծ լինել ծակող սուր ծայրեր ունեցող առարկաներից։


== Տես նաև ==
Ոսկե ձկնիկ
Շղարշապոչ


== Գրականություն ==
Н. Ф. Золотницкий (1851—1920) «Аквариум любителя»
Fancy Goldfish։ A Complete Guide to Care and Collecting" by Dr. Erik L. Johnson, D.V.M. and Richard E. Hess, Weatherhill, Shambala Publications, Inc., 2006. — ISBN 0-8348-0448-4
«An Interpet Guide to Fancy Goldfish» by Dr. Chris Andrews, Interpet Publishing, 2002. — ISBN 1-902389-64-6
Շասոր

Շասոր (ֆր.՝ Chassors), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 1111 մարդ, բնակչության խտությունը` 84.10 մարդ/կմ²։ Բնակավայրը զբաղեցնում է 13.21 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 110 կմ հարավ-արևմուտք, Անգուլեմ քաղաքից` 29 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 748 աշխատունակ (15-64 տարեկան) բնակիչ, որոնցից ակտիվ էին 533-ը, իսկ ոչ ակտիվները` 215։ Ակտիվության ցուցանիշը կազմում է 71,3 %։ 533 աշխատունակ մարդկանցից աշխատել է 496 անձ (268 տղամարդ և 228 կին)։ Գործազուրկ են եղել 37 անձ (16 տղամարդ և 21 կին)։ 215 անաշխատունակներից 56-ը եղել են աշակերտներ կամ ուսանողներ, 98-ը` թոշակառուներ, իսկ 61-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Say My Name

«Say My Name», Destiny's Child ամերիկյան R&B խմբի երգը The Writing's on the Wall երկրորդ ստուդիական ալբոմից։ Երգի գրելու գործընթացին, բացի խմբի վոկալիստներից, մասնակցել են նար Լաշոն Դենիելսը, Ֆրեդ Ջերկինս III, Ռոդնի «Darkchild» Ջերկինսը, որը նաև երգի պրոդյուսերն է։


== Ստեղծման պատմություն ==
«Say My Name» դարձել է խմբի առաջին երգը, որը ձայնագրվել է Ռոդնի Ջերկինսի հետ համագործակցությամբ, որն աշխատել է խմբի երկրորդ ալբոմի վրա։ Destiny’s Child խմբի հիմնական վոկալիստ Բեյոնսեին երգն սկզբում դուր չի եկել։ Ալոմի համար լուսանկարների շարքի ստեղծման ժամանակ Բեյոնսեի հայրը և խմբի մենեջերը՝ Մեթյու Նոուլզը, ասել է, որ Ջերկինսը փոփոխել է երգը, որը նա «ատում էր» և նրան խնդրել է լսել նոր տարբերակը։ Երգի նոր տարբերակը հավանել են խմբի բոլոր մասնակիցները։


== Երգացանկ ==
US CD Single

«Say My Name» (Album Version) — 4:28
«Say My Name» (Timbaland Remix) — 5:02US Maxi CD Single

«Say My Name» (Album Version) — 4:28
«Say My Name» (Timbaland Remix) — 5:02
«Say My Name» (Maurice’s Last Days Of Disco Millennium Mix) — 7:35
«Say My Name» (Daddy D Remix w/ Rap) — 4:48
«Say My Name» (Album Version) (featuring Kobe Bryant) — 4:27UK CD Single Part 1

«Say My Name» — 4:28
«Say My Name» (Storm Mix by Tariq) — 4:35
«Say My Name» (Timbaland Remix) — 5:01UK CD Single Part 2
«Say My Name» (Dreem Teem Club Mix) — 5:45
«Say My Name» (Noodles Mix) — 5:17
«Say My Name» (Maurice’s Bass 2000 Mix) — 4:20Also includes a poster
European CD Single Part 1 COL 668851 5
«Say My Name» (Radio Edit) — 3:46
«Say My Name» (Album Version) — 4:28
«Say My Name» (Timbaland Remix) — 5:02
«Say My Name» (Album Version) (featuring Kobe Bryant) — 4:27
«Say My Name» (Daddy D Remix w/o Rap) — 4:48European CD Single Part 2 COL 668851 2
«Say My Name» (Album Version) — 4:28
«Say My Name» (Timbaland Remix) — 5:01
«Say My Name» (Album Version) (featuring Kobe Bryant) — 4:27
«Say My Name» (Daddy D Remix w/o Rap) — 4:48Australian Enhanced CD Single
«Say My Name» (Album Version) — 4:28
«Say My Name» (A Capella) — 4:00
«Say My Name» (Instrumental) — 4:27
«Bills, Bills, Bills» (Album Version) — 4:14


== Հիթ-շքերթներ ==


== Հավաստագրեր ==


== Ծանոթագրություններ ==
Բրեթիտ շրջան (Կենտուկի)

Բրեթիտ շրջան (անգլ.՝ Breathitt County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 1.282 կմ² է, բնակչությունը՝ 13.878 մարդ (2010 թ. տվյալներով)։ Շրջկենտրոնն է Ջեքսոն բնակավայրը։ Կազմավորվել է 1839 թ.։
Հեյլի Օքինս

Հեյլի Լիեն Օքինս (անգլ.՝ Hayley Leanne Okines, դեկտեմբերի 3, 1997(1997-12-03), Arrington, South Cambridgeshire, Քեմբրիջշիր, Քեմբրիջշիր, Արևելյան Անգլիա, Անգլիա, Միացյալ Թագավորություն - ապրիլի 2, 2015(2015-04-02), Bexhill-on-Sea, Արևելյան Սասեքս, Արևելյան Սասիքս, Հարավարևելյան Անգլիա, Անգլիա, Միացյալ Թագավորություն), անգլիացի աղջիկ, որը տառապել է ամենահազվագյուտ գենետիկ հիվանդությամբ` պրոգերիայով։ Օքինսն իր փորձի մասին գիրք է գրել և տեղեկություններ հաղորդել պրոգերիայի մասին։ Մահացել է 17 տարեկան հասակում։


== Կենսագրություն ==
Հեյլին ծնվել է 1997 թվականին Սաութ Քեմբրիջշիրում` Մարկ և Քերրի Օկինսովների ընտանիքում։ Պրոգերիայով ծնվելու արդյունքում նրա մարմինը սովորականից 8 անգամ ավելի արագ է ծերացել։ Պրոգերիան հանդիպում է 20 միլիոն մարդուց մեկի մոտ, այն անբուժելի հիվանդություն է։ Ի սկզբանե բժիշկները ենթադրել են, որ Հեյլին ապրելու է ոչ ավելի, քան 13 տարի։ Սա նման ախտորոշմամբ անձանց կյանքի միջին տևողությունն է։
Օքինսն զբաղվել է պրոգերիայի մասին ինֆորմացիայի տարածմամբ և իրազեկվածության բարձրացմամբ։ Նա բազմիցս հայտնվել է հեռուստատեսությունում` անգլիական, ամերիկյան և ավստրալիական հաղորդումներում։ 2004 թվականին հանդիպել է արքայազն Չարլզի հետ։ Հետագայում արքայազնը գրել է, որ «տպավորված է եղել նրա անհավատալի ոգով»։ 2012 թվականին Հեյլին հրատարակել է մոր հետ համահեղինակած «Young at Heart: The Likes and Life of a Teenager With Progeria» գիրքը, որը պատմում է նրա մանկության և պրոգերիայի դեմ պայքարի մասին։ Գրքում Հեյլին հայտնել է իր երազանքը` հանդիպել երգիչ Ջասթին Բիբերին։ Դրանից հետո Հեյլիի ընկերները Թվիթթերում երազանքի մասին լուրեր են տարածել, և Բիբերը եկել է աղջկա 13-րդ տարեդարձին։ Նա նաև հանդիպել է Քայլի Մինոուգի հետ։
Օքինսը Միացյալ Նահանգներում մասնակցել է պրոգերիայի փորձարարական բուժման, որը որոշակի դրական ազդեցություն է ունեցել։ Այնուամենայնիվ, նա մահացել է 2015 թվականի ապրիլի 2-ին։ Նա 17 տարեկան էր, սակայն ֆիզիկապես նրա մարմինը 100 տարեկանից բարձր կնոջ մարմնի նման էր։


== Տես նաև ==
Լեոն Բոթա
Սեմ Բեռնս
Լիզի Վելասկես


== Ծանոթագրություններ ==
Տարասիխա (գյուղ, Սեմյոնովսկի շրջան)

Տարասիխա (ռուս.՝ Тарасиха), գյուղ Ռուսաստանի Նիժնի Նովգորոդի մարզի Սեմյոնովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կենտրոնական Աթենք

Կենտրոնական Աթենք (հուն․՝ Περιφερειακή Ενότητα Κεντρικού Τομέα Αθηνών), Հունաստանի ծայրամասային միավորներից մեկը։ Հանդիսանում է տեղական ինքնակառավարման մարմինների շրջանային օրգան և վարչական բաժանման մաս։ Կալիկրատիսի ծրագրով 2011 թվականից մտնում է Ատտիկա (պերիֆերիա)յի մեջ. Իր մեջ է ներառում Աթենքի նախկին նոմարխիան և Աթենքի քաղաքային ագլոմերացիայի կենտրոնական մասը՝ սահմանապակված ավտոմայրուղի 1-ով, Տուրկովունիա և Իմիտոս լեռներով, Իլիսոս գետով։ Սահմանակից է Արևմտյան Աթենքի, Հյուսիսային Աթենքի և Հարավային Աթենքի ծայրամասային միավորների հետ։
Վարչական կենտրոնը Աթենք համայնքն  է։
Ըստ 2011 թվականի մարդահամարի տվյալների՝ Կենտրոնական Աթենքի բնակչության թիվը 1029520 մարդ է, մակերեսը՝ 87,276 կմ², խտությունը՝ 11796,14 մարդ/կմ²։


== Վարչական բաժանումներ ==
Կենտրոնական Աթենքի ծայրամասային միավորը բաժանվում է 8 համայնքի։


== Ծանոթագրություններ ==
Դմիտրի Աբակումով

Դմիտրի Նիկոլաևիչ Աբակումով (հուլիսի 8, 1989(1989-07-08), Վորոնեժ, ՌԽՖՍՀ, ԽՍՀՄ), ռուս ֆուտբոլիստ, «Օրենբուրգ» ակումբի դարպասապահ։


== Կարիերա ==


=== Ակումբային ===
Ֆուտբոլով սկսել է զբաղվել իր հայրենի Վորոնեժում, «Ֆակել» ակումբում։ 2007 թվականի ձմռանը տեղափոխվել է մոսկովյան ԲԿՄԱ, որի երիտասարդական թիմում խաղացել է երկու տարի։ 2009, 2010 և 2011-2012 մրցաշրջանները անցկացրել է չելնական ԿԱՄԱԶ ակումբում, որը հանդես էր գալիս առաջին դիվիզիոնում։ Նրա կազմում խաղացել է 35 պաշտոնական խաղ, որոնցում բաց է թողել 37 գոլ։ 2012 թվականի հունիսի 28-ին Դմիտրին պաշտոնապես դարձավ «Մորդովիայի» խաղացողը, որի հետ կնքեց երկամյա պայմանագիր։ Սեպտեմբերի 17-ին սամարյան «Կռիլյա Սովետովի» դեմ խաղում (2-3), նա դեբյուտեց ազգային առաջնությունում.


=== Միջազգային ===
2011 թվականի նոյեմբերին հրավիրվել է ՖՆԼ հավաքական՝ խաղալու իտալական Սերիա Բ-ի հավաքականի հետ (1-2)։ 2012 թվականի օգոստոսի 1-ին Դմիտրին հրավիրվել է Ռուսաստանի երկրորդ հավաքական՝ խաղալու Բելգիայի պատանեկան հավաքականի դեմ ընկերական խաղում (4-0), բայց չմասնակցեց դրան։


== Ծանոթագրություններ ==


== Արտաքին հղումներ ==
Պրոֆիլը Archived 2013-03-25 at the Wayback Machine. «Մորդովիայի» պաշտոնական կայքում
Պրոֆիլը ԿԱՄԱԶ-ի պաշտոնական կայքում
Անանուխ (այլ կիրառումներ)

Անանուխ, կարող է վերաբերել՝

Անանուխ - շրթնազգիների ընտանիքին պատկանող կոճղարմատավոր, բազամյա խոտաբույս
Անանուխ - հայկական արական անուն
(1162) Լարիսա

(1162) Լարիսա (անգլ.՝ Larissa), աստերոիդ աստերոիդների գոտու արտաքին մասում։ Հայտնաբերվել է 1930 թվականի հունվարի 5-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,92278 ա. մ., առավելագույնը մոտենում է 3,4899 ա. մ. հեռավորության վրա և հեռանում 4,3557 ա. մ.։ Արեգակի շուրջ մեկ ամբողջական պտույտ է կատարում 2837,85 երկրային օրվա ընթացքում, իր ուղեծրով շարժվելով միջինում 0,126857 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,89° անկյուն։
Լարիսա աստերոիդը պատկանում է Հիլդայի աստերոիդների ընտանիքին։ Այս ընտանիքի աստերոիդները շարժվում են 3,7 - 4,2 ա. մ. մեծ կիսաառանցք ունեցող ուղեծրերով, էքսցենտրիսիտետը՝ 0,07 - 0,3, և ուղեծրի թեքումը ոչ ավելին քան 20°։ Ընտանիքի աստերոիդները շարժվում են Յուպիտերի հետ 3:2 ուղեծրային ռեզոնանսով։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1162) Լարիսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իրինդի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Իրինդ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 8 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Օսմոկարգավորում

Օսմոկարգավորում (օսմոս և լատ.՝ regulare՝ ուղղորդել), ֆիզիկաքիմիական և ֆիզիոլոգիական պրոցեսների ամբողջություն, որով ապահովվում է օրգանիզմի ներքին միջավայրի հեղուկների (արյուն, ավիշ, միջբջջային հեղուկ) օսմոտիկ ճնշման հարաբերական կայունությունը։ Այն բնորոշ է քաղցրահամ ջրերում և ցամաքում ապրող բոլոր կենդանիներին, ինչպես նաև մարդուն։ Ծովային օրգանիզմներից օսմոկարգավորմամբ օժտված են ողնաշարավորները (բացի միքսիններից), որոշ խեցգետնակերպեր։ Օսմոտիկ ճնշման փոփոխությունն ընկալվում է օսմոընկալիչներով, որոնցում առաջացած ազդակները փոխանցվում են նյարդային կենտրոններին, իսկ վերջիններս կարգավորում են ջրի և աղերի փոխանակությունը, դրանց արտազատումը օսմոկարգավորիչ օրգաններով՝ նեֆրիդներով, երիկամներով, քրտնագեղձերով․ Կաթնասունների օսմոկարգավորման հիմնական օրգանները երիկամներն են, որոնք ջրի ավելցուկի դեպքում ընդունակ են արտազատելու հիպոտոնիկ, ջրի սակավության դեպքում՝ խիտ մեզ։ Որոշ ձկներ (օրինակ, սաղմոնները) և որոշ խեցգետնակերպեր օժտված են օսմոկարգավորման 2 մեխանիզմներով և կարող են ապրել ինչպես քաղցրահամ, այնպես էլ աղի ջրերում։ Պոյկիլոօսմոտիկ կենդանիները (ծովային փափկամորթներ, փշամորթներ և այլն) ունեն բջջային օսմոկարգավորում, արյան բջիջներում օսմոտիկ ճնշումը բարձրանալիս նույն չափով այնտեղ աճում է նաև օրգանական նյութերի (հատկապես ամինաթթուների) կոնցենտրացիան, նյութեր, որոնց համար բջջաթաղանթը թույլ թափանցելի է։ Դրանով բջջում աղերի և ջրի պարունակությունը չի փոփոխվում, օսմոտիկ ճնշումը հավասարվում է օսմոտիկորեն ակտիվ նյութերի կուտակման հաշվին։ Այսպիսով, բջջային օսմոկարգավորման պայմաններ է ստեղծում վերը նշված կենդանիների սահմանափակ հարմարվելուն արտաքին միջավայրի օսմոտիկ ճնշման տատանումներին։
Վորտիցիզմ

Վորտիցիզմ (անգլ.՝ Vorticism), 20-րդ դարի ավանգարդիստական արվեստի ուղղություն, որը ծագել է Մեծ Բրիտանիայում, մոտ է ֆուտուրիզմին։


== Պատմություն ==
Վորտիցիզմը բացառապես անգլիական մշակութային երևույթ է, մոդեռնիզմի անգլիական ճյուղ և հակազդել է ինչպես իմպրեսիոնիզմին, այնպես էլ` կլասիցիզմի գեղանկարչության ավանդույթներին։ Վորտիցիզմի նախակարապետը եղել է նկարիչ Ռոջեր Ֆրայը, որը ոճի ներկայացուցիչների համար ճանապարհ է հարթել իր «Մանեն և պոստիմպրեսիոնիստները»» (1910) և «Անգլիացի, ֆրանսիացի և ռուս նկարիչների երկրորդ պոստիմպրեսիոնիստական ցուցահանդես» (1912 год) ցուցահանդեսներով։
Վորտիցիզմի ձևավորման վրա մեծ ազդեցություն է ունեցել իտալական ֆուտուրիզմը։ 1910 թվականին Լոնդոն է եկել Ֆիլիպո Մարինետտին և դասախոսություններ է կարդացել ֆուտուրիզմի մասին կանանց Լիցեում ակումբում (Lyceum Club for Women), իսկ 1912 թվականին լոնդոնյան Սաքվիլ պատկերասրահը դարձել է երկրորդ վայրը, որտեղ ցուցադրվել է ֆուտուրիստական մեծ շարժական ցուցահանդեսը։
1914 թվականին որոշ անգլիացի նկարիչներ, որոնցից էին Պերսի Լյուիսը, Լոուրենս Ատկինսոնը, Դեյվիդ Բոմբերգը և բանաստեղծ Էզրա Փաունդը, ստեղծել են գեղարվեստական միավորում, որը հիմնված էր ինդուստրիալ ծաղկման և մեգապոլիսների` հետագայում եվրոպական քաղաքակրթության վրա ունենալիք վճռորոշ ազդեցության հասկացության վրա։ Այս գեղարվեստական ուղղության տպագիր օրգան է դարձել Լյուիսի կողմից թողարկվող «Blast» ամսագիրը, որը գոյություն է ունեցել երկու տարի և թողարկվել է երկու անգամ, 1914 թվականի հուլիսին և 1915 թվականի հուլիսին։ Փաունդը շարժման գաղափարական ոգեշնչողն էր։
Վորտիցիզմը պայքարում էր գեղանկարչության մեջ ռեալզիմի ավանդույթների դեմ, ժխտում էր արվեստի բարոյական ասպեկտը և պնդում էր, որ գեղարվեստական յուրաքանչյուր արարում ինքնուրույն է։ Դրանից բացի, վորտիցիստները ֆրանսիական գեղարվեստական դպրոցի հակառակորդներն էին և իրենց համարում էին անգլիական նորդիական արվեստի ներկայացուցիչներ։ Ըստ նրանց, ժամանակակից ոգու մեջ հատուկ ռիթմ էր զգացվում, որը ծնվել է փոփոխությունների փոթորիկից։ Միևնույն ժամանակ, վորտիցիստները համընդհանուր առաջընթաց էին տեսնում ոչ թե նոր ավտոմեքենաների կամ ինքնաթիռների արագության չափումներում, այլ` գործառութային կառուցվածքների և հասարակության ներքին կազմակերպման փոփոխություններում։ Իրենց աշխատանքները վորտիցիզմի ներկայացուցիչները դիտարկել են որպես վեճ` ժամանակակից ինդուստրիալ քաղաքակրթության դեմ, որտեղ մարդն իրեն մեծ քաղաքների և զանգվածային արդյունաբերությունների գերի է զգում։ Իտալացի ֆուտուրիստների կողմից մեխանիկական շարժման առջև խոնարհումը վորտիցիստները մերժել են` համարելով այն սենտիմենտալ ռոմանտիզմ։ Վորտիցիզմը որպես գեղարվեստական ուղղություն մարել է Առաջին համաշխարհային պատերազմի ավարտին։


== Առավել հայտնի վորտիցիստ նկարիչներ ==
Դեյվիդ Բոմբերգ
Ջեսիկա Դիսմոր
Ջեյկոբ Էպստայն
Անրի Գոդիե Բժեսկա
Էլվին Քոբուրն (լուսանկարիչ)
Պերսի Լյուիս
Էզրա Փաունդ
Ուիլյամ ռոբերտս
Էդվարդ Ուոսվորտ
Դորոթի Շեքսպիր


== Ծանոթագրություններ ==


== Գրականություն ==
Вортицизм // Литературная энциклопедия терминов и понятий / Под ред. А. Н. Николюкина. — Институт научной информации по общественным наукам РАН: Интелвак, 2001. — 1596 с. — ISBN 5-93264-026-Х
Sylvia Martin «Futurismus», Köln 2005
Susanne Kappeler «Der Vortizismus in der englischen Avantgarde zwischen 1913 und 1915», Bern 1986.
Հանդես հայագիտության

«Հանդես  Հայագիտության» («Zeitschrift für Armenische Philologie»), գիտական հանդես։ Հրատարակվել է 1901-1902 թվականներին, երկու գիրք (տպագրությունը Մարբուրգում՝ Գերմանիա, խմբագրավայրը՝ Թիֆլիս)։ Պատասխանատու խմբագիր՝ Ֆրանց Նիկոլաուս Ֆինկ, ընկերակցությամբ՝ Ե. Գյանշեցյանի և Հ. Մանանդյանի։ Տպագրել է նյութեր պատմության, լեզվաբանության, ազգագրության վերաբերյալ։ 
Ուշագրավ են համարվել հայագետ խմբագրի «Հայ միջնադարյան մանրապատումներ», Հրաչյա Աճառյանի «Վանի բարբառի հնչյունաբանությունը» ուսումնասիրությունները, Ս. Մալխասյանի մենագրությունը Փավստոս Բուզանդի պատմության վերաբերյալ, Ա. Մեյեի, Հ. Գելցերի և այլոց գործերը։ Ներկայացրել է նաև գեղարվեստական աշխատանքներ։ Պարբերագրքի հոդվածների մի մասը գերմաներեն է։
Փոքրիկ քաոս

Փոքրիկ քաոս (գերմ.՝ Das kleine Chaos), 1967 թվականի գերմանական գեղարվեստական սև և սպիտակ ֆիլմ, Ռայներ Վեռներ Ֆասբինդերի առաջին ֆիլմերից մեկը։ «Փոքրիկ քաոսը» մտնում է «Երեկոյան» (չի պահպանվել) և «Քաղաքային թափառաշրջիկ» ֆիլմերի հետ միասին` Քրիստոֆ Ռոզերի կողմից արտադրված և Ֆասբինդերի կողմից նկարահանված երեք կարճամետրաժ ֆիլմերի շարքում` մինչև նրա «Սերը մահից սառն է» լիամետրաժ դեբյուտը։ Ֆիլմում առաջին անգամ էկրան է բարձրացել Ֆասբինդերի մայրը` Լիլո Պեմպայթը (Լիզելոտե Էդեր), որը հետագայում էպիզոդիկ դերեր է խաղացել նրա բազմաթիվ ֆիլմերում։ 


== Սյուժե ==
Ֆրանցը, Թեոն և Մարիտեն երեք երիտասարդներ են, ովքեր փորձում են գումար վաստակել, գովազդելով ամսագրերի բաժանորդագրությունը։ Նրանք գնում են բնակարաններով, սակայն ոչ ոք չի համաձայնում բաժանորդագրվել ամսագրերի։ Քննարկելով հետագա ծրագրերը` Ֆրանցը հանում է Անրի դե Մոնտերլանի «Աղջիկները» գիրքը և ընթերցում հատվածն այնտեղից։
Այնուհետև Ֆրանցի նախաձեռնությամբ ընկերությունը հարձակվում է բնակարանի դուռը բացած կնոջ վրա և նրանից գումար են խլում։ Ընդ որում Ֆրանցը կնոջը սպառնում է ատրճանակով։ Այն հարցին, թե ով ինչ կանի գողացված փողերի հետ, Ֆրանցը պատասխանել է. «Ե՞ս, ես կգնամ կինոթատրոն»։ «The Troggs» խմբի «I Can't Control Myself» երգի հնչյունների ներքո, երեքով վազում են մուտքի մոտից ու քշում մեքենան։


== Դերերում ==
Ռայներ Վերներ Ֆասբինդեր` Ֆրանց
Քրիստոֆ Ռոզեր` Թեո
Մարիտե Գրեյզելիս` Մարիտե
Սյուզան Շիմկուս
Լիլո Պեմպիտին
Գրետա Ռեխֆելդ


== Կարծիքներ ==
Քրիստիան Թոմսենը նշում է, որ Անրի դե Մոնթերլանտի վեպի ընթերցանության շրջանակը, որում գիրքը ծածկում է Ֆասբինդերի բերանը, մեջբերվում է Ժան Լյուկ Գոդարի «Ապրել իր կյանքով» ֆիլմից։ Նույն վեպը որպես ոգեշնչում ծառայեց հետագա Ֆասբինդեր «Սատանայական խմիչք» ֆիլմի ոգեշնչմանը։


== Ծանոթագրություններ ==


== Արտաքին հղումներ ==
Տեղեկություն ֆիլմի մասին Ֆասբինդերի հիմնադրամի կայքում
Իսմետ Մունիշի

Իսմետ Մունիշի (ալբ․՝ Ismet Munishi, հոկտեմբերի 3, 1974(1974-10-03), Գնիլանե, Gjilan District, ՀՍՖՀ), նախկին ֆուտբոլիստ Կոսովոյից, հանդես է եկել կիսապաշտպանի դիրքում։ «Դրիտա» (Գնիլանե) ակումբի գլխավոր մարզիչ։


== Կենսագրություն ==


=== Ակումբային կարիերա ===
Իսմետ Մունիշին իր պրոֆեսիոնալ կարիերան սկսել է Կոսովոյի Պրիշտինա քաղաքի «Ֆլամուրտարի» ակումբում։ Թիմի հետ միասին դարձել է Կոսովոյի գավաթի խաղարկության հաղթող։
Հետագայում խաղացել է սլովենական «Մարիբոր» ակումբում, որի կազմում երկու անգամ դարձել է Սլովենիայի չեմպիոն։ 1998 թվականին տեղափոխվել է թուրքական «Շեկերսպոր» ակումբ, որից հետո հանդես է եկել սլովենական «Մուրա», իսրայելական «Մակկաբի» (Գերցլիա), սլովենական «Կորոտան», թուրքական «Կոջաելիսպոր» և սլովենական «Շմարտնո» ակումբներում։ 2003/04 մրցաշրջանում խաղացել է Պրիշտինայի «Կոսովո» ակումբում։ Հետագայում հանդես է եկել «Լաչի» ակումբի կազմում։
2005 թվականի գարնանը Իսմետ Մունիշին տեղափոխվել է Պոլտավայի «Վորսկլա-Նեֆտեգազ» ակումբ։ Նրա հետ նույն ակումբում է խաղացել նույնպես Կոսովոյից Ալբան Դրագուշան։ Ուկրաինայի առաջնությունում Իսմետ Մունիշիի նորամուտը կայացել է 2005 թվականի ապրիլի 1-ին, երբ նա մասնակցել է Զապորոժիեի «Մետալուրգ» ակումբի դեմ խաղին (1:0)։ Պոլտավայի թիմի հիմնական կազմում իր վերջին խաղն Իսմետ Մունիշին անցկացրել է 2005 թվականի մայիսի 16-ին ընդդեմ Դոնեցկի «Շախտյորի» (0:1). նա մասնակցել է միայն հանդիպման առաջին խաղակեսին, ապա վնասվածքի պատճառով նրան փոխարինել են։ Բժիշկները նրա ոտքին դրել են վեց կար։ 2006 թվականի հունվարին Իսմետ Մունիշին լքել է «Վորսկլան»։  Նույն թվականին նա տեղափոխվել է «Բեսա» ակումբ, ապա սկսել է խաղալ Կոսվոյի «Տրեպչա'89» ակումբում։ 2007 թվականին Իսմետ Մունիշին տեղափոխվել է «Վելազնիմի»։


=== Կարիերան հավաքականում ===
2002 թվականին Իսմետ Մունիշին խաղացել է Կոսովոյի հավաքականի կազմում, որը ճանաչված չէր որպես ՖԻՖԱ-ի ու ՈՒԵՖԱ-ի անդամ։ Մունիշին մասնակցել է  Ալբանիայի հավաքականի դեմ խաղին (0:1)։


=== Մարզչական կարիերա ===
2010-2011 թվականներին Իսմետ Մունիշին աշխատել է որպես գործակալ. մասնավորապես նա եղել է սլովենացի ֆուտբոլիստ Դարյան Մատիչի և ալբանացի ֆուտբոլիստ Շպետիմ Բաբայի գործակալը։
2013 թվականից մինչև 2014 թվականը Իսմետ Մունիշին գլխավորել է Կոսովոյի «Վուշտրիա» ակումբը։ 2015 թվականին երեք ամիս եղել է «Խայվալիա» ակումբի գլխավոր մարզիչը։ 2015 թվականի մայիսին Իսմետ Մունիշին թողել է պաշտոնը։ 2016 թվականին նա դարձել է Գնիլանեի «Դրիտա» ակումբի գլխավոր մարզիչ։


== Ձեռքբերումներ ==
Սլովենիայի չեմպիոն (2) – 1996/97, 1998/99


== Անձնական կյանք ==
Իսմետ Մունիշին տիրապետում է յոթ լեզվի։


== Ծանոթագրություններ ==


== Արտաքին հղումներ ==
Ֆուտբոլիստի էջը Ուկրաինայի ֆուտբոլի ֆեդերացիայի կայքում
Վիճակագրութունը National Football Teams կայքում(անգլ.)
Ֆուտբոլիստի էջը footballdatabase.eu կայքում(անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Ֆուտբոլիստի էջը worldfootball.net կայքում (անգլ.)
Ուրշակբաշկարամալի

Ուրշակբաշկարամալի (ռուս.՝ Уршакбашкарамалы, բաշկիրերեն՝ Өршәкбаш-Ҡарамалы), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 721 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բատերնո

Բատերնո (իսպ.՝ Baterno), քաղաք և մունիցիպալիտետ Իսպանիայում, մտնում է Բադախոս նահանգի մեջ, ինչպես նաև Էստրեմադուրա մեջ։ Մունիցիպալիտետը գտնվում է Լա Սիբերիա շրջանում։ Տարածքը 62 կմ² է։ Բնակչությունը 355 մարդ (2010 թվականի տվյալներով)։ Քաղաքը պրովինցիայի վարչական շրջանից հեռու է 205 կմ։


== Արտաքին հղումներ ==
Պաշտոնական էջ Archived 2007-12-23 at the Wayback Machine.
Ayuntamiento de Baterno Archived 2007-12-23 at the Wayback Machine.
Foro-Ciudad Baterno
Վիկտորինա

Վիկտորինա, գիտելիքների տարբեր ոլորտների վերաբերյալ բանավոր կամ գրավոր հարցերին պատասխանելու խաղ։
Վիկտորինաները հիմնականում տարբերվում են իրարից այն կանոններով, որոնք սահմանում են հերթականությունը, հարցի տեսակը և բարդությունը, հաղթողների որոշման կարգը, ճիշտ պատասխանի համար պարգևատրումը։
Կան սեղանի վիկտորինաներ՝ նախապես պատրաստված հարցերով։ Շատ հաճախ սեղանի խաղերի շուկայում միաժամանակ ներկայացված է նույն խաղի մի քանի տարբերակ, որոնք միմյանցից տարբերվում են մի շարք (հաճախ բարդության մակարդակով) հարցերով։ Կան նաև լրացուցիչ հարցաշարեր, որոնք վաճառվում են խաղից առանձին։


== Անվան ծագում ==
«Վիկտորինա» բառը հայտնվել է 1928-ական թվականներին «Օգոնյոկ» ամսագրում։ Խորհրդային ​​լրագրող և գրող Միխայիլ Կոլցովն այդպես է վերնագրել այն ժողովածուները, որոնք պարունակում են հարցեր, վանկախաղեր, հանելուկներ և այլն։
Այդ ժամանցային խաղերը պատրաստում էր ամսագրի աշխատակից ոմն Վիկտոր Միկուլինը։ Վիկտորի անվան և ազգանվան վերջին տառերի անունից էլ ձևավորվել է «վիկտորինա» բառը։
Հետագայում այդ բառը կապվել է «հաղթանակի» հետ․ Վիկտոր լատ.՝ հաղթող։


== Գործնական կիրառություն ==
Պատմականորեն, վիկտորինաները օգտագործվում են որպես մրցակցային, զվարճալի ժամանցի միջոց։ 1975 թվականից սկսած՝ վիկտորինաները օգտագործվում են որպես խաղեր հեռուստատեսային ծրագրերում` մրցույթների և մրցանակների ձեռքբերման համար։ Նաև վիկտորինաները լայնորեն օգտագործվում են գովազդային բնույթի զվարճանքի՝ ապրանքների կամ իրադարձությունների լսարան ներգրավելու համար։ Բացի այդ, կան օրինակներ (IQ թեստեր, կրթական վիկտորինաներ), որոնց դեպքում խաղացողների պատասխաններն օգտագործվում են տարբեր ոլորտների վերաբերյալ գիտելիքները ստուգելու նպատակով։ Հաշվի են առնվում հարց բարդությունը, պատասխանների արագությունը, թեմաները և այլ չափանիշներ։


== Հեռուստատեսային վիկտորինաներ ==
Հեռուստաշոուների մեծ մասում պետք է գտնել վարողի հարցի պատասխանը անհատական (Քո խաղը, Ո՞վ է ուզում դառնալ միլիոնատեր) կամ թիմային խաղի (Բրեյն ռինգ, Ի՞նչ, որտե՞ղ, ե՞րբ) միջոցով։


== Առցանց վիկտորինաներ ==
Ինտերնետի գալուստով հնարավոր դարձավ ստեղծել մասնագիտացված վիկտորինային կայքեր՝ թույլ տալով, որ վիկտորինան անցկացվի իրական ժամանակում։ Դրանցից որոշները դրամական պարգևներ են նախատեսում հաղթողների համար։
Բացի վիկտորինային կայքերից կարելի է խաղալ առցանց և jabber-զրուցարաններում, օրինակ՝ Quizer բոտով (quiz@conference.jabber.ru)։
Շատ թեմատիկ կայքեր ունեն վիկտորինային էջեր, որոնք նախատեսված են այցելուներին զվարճացնելու և կայքի նկատմամբ ուշադրություն գրավելու համար։ Այս վիկտորինաներին մասնակցելը սովորաբար անվճար է, իսկ ճիշտ պատասխանողները կարող են ստանալ մրցանակներ։
Սմարթֆոնների դարաշրջանի հետ կապված՝ վիկտորինան հասանելի է դարձել նաև դրանցում, ինչը հնարավորություն է տալիս խաղալ ցանկացած վայրում ցանկացած պահի։


== Հետաքրքիր փաստեր ==
Ամենամեծ վիկտորինան, ըստ Գինեսի ռեկորդների գրքի, անցկացվել է 2010 թվականին Գենտ քաղաքում (Բելգիա)։ Դրան մասնակցել է 2280 մարդ։


== Ծանոթագրություններ ==
Կուրտ-Ելգա

Կուրտ-Ելգա (ռուս.՝ Курт-Елга, բաշկիրերեն՝ Ҡортйылға), խուտոր Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արագահոսք

Արագահոսք, մեծ թեքության ունեցող առվի կամ վաքի նմանվող հիդրոտեխնիկական կառույց՝ ջուրը ջրամբարի կամ ջրատարի վերին տեղամասից ստորինը տեղափոխելա (10-20 մ/վրկ արագությամբ) համար։
Հաճախ հոսքի արագությունը նվազեցնելու համար արագահոսքի հատակին ու պատերին արվում են անհարթություններ։


== Կիրառում ==
Կիրառվում են ոռոգման ջրանցքներում, հիդրոհանգույցներում իբրև ջրնետներ, լաստանցներ և այլն։
Շիվռաշ Ներքին

Շիվռաշ Ներքին, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==